เลขาธิการคณะกรรมการป้องกันและปราบปรามยาเสพติด ชี้แจงกรณีมีการแชร์ภาพบุคคลแอบอ้างเป็นเจ้าหน้าที่ ป.ป.ส. ถืออาวุธปืนพร้อมขู่จะยิง ในขณะนี้ได้ตั้งคณะกรรมการสอบสวนทางวินัยแล้ว
เลขาธิการคณะกรรมการป้องกันและปราบปรามยาเสพติด ชี้แจงกรณีมีการแชร์ภาพบุคคลแอบอ้างเป็นเจ้าหน้าที่ ป.ป.ส. ถืออาวุธปืนพร้อมขู่จะยิง ในขณะนี้ได้ตั้งคณะกรรมการสอบสวนทางวินัยแล้วนายนิยม เติมศรีสุข เลขาธิการคณะกรรมการป้องกันและปราบปรามยาเสพติด เปิดเผยกรณีมีการแชร์ในโลกออนไลน์ โดยช่างภาพคนหนึ่งได้เข้าไปสอบถามเพจขายของออนไลน์ แต่ถูกด่าทอพร้อมขู่จะยิง ต่อมาทราบว่าเป็นเพจของนายรัฐศาสตร์ บุญนคร ในภาพมีการแต่งกาย ชุดข้าราชการ เครื่องแบบเจ้าพนักงาน สำนักงานคณะกรรมการป้องกันและปราบปรามยาเสพติด หรือ ป.ป.ส. พร้อมถืออาวุธปืนและภาพถ่ายถือระเบิดนั้น ป.ป.ส.ได้ตรวจสอบกรณีดังกล่าวแล้ว พบว่านายรัฐศาสตร์ บุญนคร เป็นลูกจ้างประจำ ตำแหน่งพนักงานขับรถยนต์ สังกัด สำนักงาน ป.ป.ส.ภาค 4 จึงได้ตั้งคณะกรรมการสอบสวนทางวินัยแล้ว สำหรับเจ้าหน้าที่รายดังกล่าว ได้สวมเครื่องแบบเจ้าพนักงาน ป.ป.ส. โดยไม่มีสิทธิสวมเครื่องแบบ มีเจตนาให้ผู้อื่นเชื่อว่าตนมีสิทธิ ถือว่ามีความผิดตามกฎหมายอาญา จะต้องถูกดำเนินการตามกฎหมายต่อไป ทั้งนี้ ประชาชนหากพบเห็นบุคคลที่มีลักษณะพฤติกรรมดังกล่าว สามารถแจ้งข้อมูลได้ที่ สำนักงาน ป.ป.ส. ผ่านสายด่วน 1386 ได้ตลอด 24 ชั่วโมง